google/wiki40b huggingface dataset:
Puting beliung

Kemusnahan dan lokasi berlakunya puting beliung

Puting beliung dikategori mengikut Skala Fujita, daripada F0 sehingga F5. F0 mempunyai kelajuan angin paling rendah manakala F5 mempunyai kelajuan angin paling tinggi.
Amerika Syarikat ialah negara yang paling banyak mengalami bencana puting beliung tetapi ini tidak bermakna negara-negara lain tidak akan mengalami bencana ini. Puting beliung boleh terjadi di mana-mana tempat di dunia. Kawasan yang paling kerap dilanda ribut petir di Amerika Syarikat ialah di kawasan lembangan yang dilindungi Banjaran Rocky dan Banjaran Appalachian. Kawasan tersebut dikenali sebagai Lembah Puting Beliung (Tornado Alley).
Puting beliung amat sukar diramal dan ia hanya dapat diramalkan apabila titik tekanan rendah di dalam awan kumulonimbus dikesan oleh radar Doppler. Akibatnya, penduduk di kawasan yang diramalkan akan dilanda puting beliung hanya mempunyai masa yang sangat terhad untuk pergi ke tempat perlindungan.

Perbezaan antara puting beliung dan taufan

Ramai yang terkeliru antara puting beliung dan taufan memandangkan kedua-duanya ialah corong angin kencang dan ribut angin kencang. Ribut taufan itu sendiri merupakan satu sistem cuaca manakala puting beliung pula ialah sebahagian daripada sistem ribut petir. Ribut taufan memusnahkan kawasan yang luas dalam satu-satu masa tetapi puting beliung hanya memusnahkan kawasan yang dilalui corong ribut kencang itu sahaja. Tambahan pula, puting beliung hanya bertahan selama beberapa jam tetapi ribut petir boleh bertahan selama berhari-hari, malah boleh jadi lebih daripada seminggu.
Kampung Sungai Timah

Poskod

Poskod yang digunakan di Kampung Sungai Timah, Chukai, Terengganu adalah 24000.
Constantina, Seville

Constantina merupakan sebuah kawasan perbandaran yang terletak di wilayah Seville, Andalusia, Sepanyol
Barometer

Barometer ialah sejenis alat saintifik yang digunakan dalam meteorologi untuk mengukur tekanan atmosfera. Kecenderungan tekanan yang dirakam boleh membantu dalam ramalan perubahan cuaca jangka pendek. Terdapat banyak kaedah mengukurn tekanan udara digunakan dalam menganalisis cuaca permukaan untuk membantu mencari permukaan palung, sistem bertekanan tinggi dan sempadan frontal.

Pengunaan

Tekanan barometer serta kecenderungannya (perubahan tekanan dalam suatu tempoh yang tertentu) telah digunakan dalam ramalan cuaca sejak abad ke-19. Ramalan jangka pendek boleh dibuat apabila penggunaan alat ini disertakan dengan pemerhatian angin. Bacaan barometer yang serentak daripada seluruh rangkaian stesen cuaca membolehkan peta tekanan udara dihasilkan, lalu peta cuaca bentuk moden yang dicipta pada abad ke-19. Isobar, iaitu garisan yang dilukis pada peta menujukkan tekanan udara yang sama, memberikan kontur yang menunjukkan kawasan yang bertekanan tinggi dan rendah. Tekanan atmosfera tempatan yang tinggi bertindak sebagai penghalang sistem cuaca yang berhampiran lalu mengalihkan arahnya. Daya angkat atmosfera disebabkan oleh angin rendah membawa bersama awan dan kadangkalanya juga kerpasan. Perubahan cuaca yang lebih besar boleh dijangkakan apabila terdapatnya perubahan tekanan yang lebih besar, terutamanya ia mencapai lebih daripada 3.5 hPa (0.1 inHg). Sekiranya tekanan udara menurun dengan cepat maka sistem bertekanan rendah akan menghampiri lalu hujan berkemungkinan turun dengan besarnya. Kenaikan tekanan yang cepat, seperti di bangun dari depan dingin, yang berkaitan dengan memperbaiki keadaan cuaca, seperti langit yang mencerah.
Barometer aneroid digunakan dalam selaman skuba. Sebuah tolok tekanan mudah tenggelam digunakan untuk mengesan kandungan udara dalam tangki penyelam. Ada tolok yang digunakan untuk mengukur tekanan hidrostatik yang biasanya dinyatakan sebagai kedalaman air laut. Mana-mana tolok ini barangkalinya boleh digantikan dengan alat elektronik atau komputer menyelam yang sama taranya.
Masjid Al Hidayah, Kampung Permatang Pelanduk

Sejarah

Masjid Al-Hidayah digunakan oleh masyarakat setempat sebagai satu tempat beribadat dan aktiviti masyarakat seperti perlaksanaan ibadah korban. Ia juga digunakan bagi melaksanakan solat Jumaat pada setiap minggu

Pentadbiran

Imam 1 yang bertugas di Masjid Al-Hidayah adalah Haji Abdul Wahid Bin Damin. Masjid Al-Hidayah memiliki No Daftar: MY-08-HP-00206.
Insiden kren jatuh di Makkah

Latar Belakang

Masjid al-Haram merupakan masjid terbesar di dunia dan juga merupakan masjid terpenting dalam agama Islam. Masjidil Haram mengelilingi binaan paling suci dalam agama Islam iaitu Kaabah, terletak di Makkah. Setiap hari, Muslim diwajibkan untuk menunaikan 5 kali solat fardhu yang perlu dikerjakan dengan menghadap terus ke arah kiblat iaitu Kaabah walau dimana mereka berada. Ketika insiden ini berlaku, Makkah sedang bersiap sedia menerima jutaan jemaah Haji yang akan menunaikan ibadah Haji di Makkah, sebagai Rukun Islam ke-5 yang wajib dipenuhi oleh setiap individu Muslim menurut kemampuan mereka, termasuk mengelilingi Kaabah.
Terdapat beberapa insiden besar yang pernah berlaku ketika musim Haji di Makkah untuk beberapa tahun kebelakang yang telah mengakibatkan ribuan nyawa terkorban. Untuk mengelakkan kecelakaan dan kemalangan dari terus berulang kali berlaku, Kerajaan Arab saudi telah mengadakan tindakan pengubahsuaian bagi memenuhi keperluan dan keselesaan para jemaah selain meningkatkan tahap kesiap siagaan dalam medan keselamatan. Namun projek perluasan Masjidil Haram yang aktif telah memungkinkan beberapa hal tidak diingini berlaku. Semasa kejadian, pihak berkuasa Saudi giat menjalankan persediaan untuk menerima ratusan ribu jemaah haji yang bermula pada 22 September 2015. Kerajaan Arab Saudi dalam kenyataan rasminya tetap berpendirian meneruskan ibadah Haji walaupun insiden berlaku, ibadah Haji tidak pernah dibatalkan walaupun bermacam insiden berlaku setiap tahun kerana ibadah Haji merupakan tuntutan syarie yang utama dan antara salah satu ibadat yang paling penting dalam Islam.
Drobin

Drobin merupakan sebuah bandar yang terletak di wilayah Masovian, Poland.
Masjid Saidana Ali

Latar belakang

Masjid Saidana Ali terletak di kedudukan Latitud 2 darjah, 43 minit, 4.7 saat Utara dan Longitud 102 darjah, 13 minit, 59.4 saat Timur. Arah kiblatnya adalah pada 292 darjah, 39minit, 17.2 saat.
Sekolah Kebangsaan Maran

Pencapaian

SK MARAN pernah pecah rekod pada 1980-1990 an dengan keputusan UPSR yang terbaik. Sk maran juga telah melahirkan atelit2 yang terkemuka seperti Wan Zack Haikal. Sk maran juga pernah keluar di muka surat khabar dan tv. Oleh itu, guru2 sk maran telah berusaha untuk memantapkan lagi kecemerlangan dan sahsiah pelajar.
Menumis-reneh

Menumis-reneh (Tulisan Jawi: مينوميس-رنيه) adalah kaedah gabungan memasak yang menggunakan kedua-dua gaya basah dan kering: biasanya, makanan ditumis atau dilayur terlebih dahulu pada suhu yang tinggi, kemudian disiapkan dalam periuk tertutup pada suhu yang lebih rendah sambil dibiarkan di dalam cecair (yang juga boleh menambah rasa). Menumis-reneh daging sering disebut sebagai pemanggangan periuk, walaupun beberapa penulis membuat perbezaan antara kedua-dua kaedah, berdasarkan cairan yang ditambah.

Kaedah

Menumis-reneh bergantung kepada haba, masa, dan kelembapan untuk memecahkan tisu penghubung (kolagen) yang mengikat serat otot secara kolektif yang dipanggil daging, menjadikannya cara yang ideal untuk memasak potongan daging murah yang lebih liat. Banyak hidangan tumis-reneh klasik (contohnya, coq au vin) adalah kaedah yang sangat berevolusi untuk memasak makanan yang liat dan sukar dimakan. Kedua-dua memasak tekanan dan memasak perlahan adalah bentuk-bentuk tumis-reneh.

Teknik

Kebanyakan tumis-reneh mengikut langkah asas yang sama. Makanan yang akan direbus (daging, sayur-sayuran, cendawan, dan lain-lain) mula sekali akan dilayur atau ditumis untuk permukaannya dan meningkatkan rasa (melalui tindak balas Maillard). Sekiranya makanan itu tidak menghasilkan cecair yang mencukupi, sejumlah cecair memasak yang sering merangkumi unsur berasid (cth., tomato, bir, cuka balsamik, wain) ditambah ke periuk, selalunya dengan stok. Tumis-reneh klasik dilakukan dengan potongan besar daging secara keseluruhan, dan cecair yang akan meliputi dua pertiga makanan di dalam kuali atau periuk. Hidangan itu kemudian ditutup dan dimasak dengan renehan yang sangat rendah sehingga daging menjadi lembut lalu boleh "dipotong" dengan hanya tekanan lembut dari garpu (berbanding pisau). Selalunya cecair memasak dijadikan sos atau kuah juga. Kadang-kadang makanan dengan kandungan air yang tinggi (terutamanya sayur-sayuran) boleh dimasak dalam jus mereka sendiri, menjadikan penambahan cecair adalah tidak perlu. Tumis-reneh yang berjaya akan menggabungkan rasa makanan yang dimasak dengan cecair masak. Kaedah memasak ini menguraikan kolagen daging ke dalam gelatin, yang boleh memperkaya dan memekatkan cecair. Tumis-reneh adalah berekonomi (kerana ia membolehkan penggunaan potongan daging yang liat dan murah), dan berkesan (kerana ia sering membolehkan keseluruhan hidangan disediakan dalam satu periuk).
Bail Hongal

Demografik 2001

Menurut bancian India pada tahun 2001, Bail Hongal memiliki bilangan penduduk seramai 43,215. Dari jumlah tersebut, kaum lelaki membentuk 51% dari jumlah keseluruhan populasi dan wanita seramai 49%.

Pendidikan 2011

Menurut bancian India pada tahun 2001 Bail Hongal memiliki kadar pendidikan (kebolehan membaca) 68%, melebihi kadar purata kebangsaan 59.5%; dengan 56% lelaki dan 44% wanita mampu membaca. 13% dari populasi berusia di bawah 6 tahun. (2001)
Suseo-dong

Suseo-dong merupakan sebuah dong dan kawasan perbandaran yang terletak di daerah Gangnam, wilayah Seoul, Korea Selatan.
Muara Dua, Kampung Melayu

Poskod

Poskod yang digunakan di Muara Dua adalah 38215. Terdapat 6 buah desa di dalam daerah kecamatan Kampung Melayu.
Shenkottai

Demografik 2001

Menurut bancian India pada tahun 2001, Shenkottai memiliki bilangan penduduk seramai 26,814. Dari jumlah tersebut, kaum lelaki membentuk 50% dari jumlah keseluruhan populasi dan wanita seramai 50%.

Pendidikan 2001

Menurut bancian India pada tahun 2001 Shenkottai memiliki kadar pendidikan (kebolehan membaca) 76%, melebihi kadar purata kebangsaan 59.5%; dengan 54% lelaki dan 46% wanita mampu membaca. 10% dari populasi berusia di bawah 6 tahun. (2001)
Kampung Telok Durian

Poskod

Poskod yang digunakan di Kampung Telok Durian, Kupang, Kedah adalah 09200.
Vingrau

Vingrau merupakan sebuah komun di jabatan Pyrénées-Orientales di selatan Perancis.
Agüero, Huesca

Agüero merupakan sebuah kawasan perbandaran yang terletak di wilayah Huesca, Aragon, Sepanyol
Strande

Strande merupakan sebuah kawasan perbandaran terletak di daerah Rendsburg-Eckernförde, Schleswig-Holstein, Jerman.
Istana Tengku Long

Istana Tengku Long merupakan sebuah istana yang pada asalnya dibina 30.48 meter di pinggir Sungai Besut, di Kampung Raja, Besut. Ia merupakan satu warisan sejarah yang bernilai. Ini adalah kerana mahligai itu merupakan lambang cinta Tengku Long kepada isterinya, Tengku Wook salah seorang kerabat Diraja Terengganu.
Tengku Long Tengku Ngah adalah Pesuruhjaya Besut yang kedua selepas mengambil alih tampuk pemerintahan daerah Besut (sebuah daerah yang bersempadankan negeri Kelantan) daripada pesuruhjaya pertama, Tengku Chik Haji pada tahun 1929.
Setelah beberapa lama memerintah daerah Besut, Tengku Long kemudiannya diganti oleh menantunya sebagai Pesuruhjaya Besut yang ketiga iaitu Tengku Sulong, suami kepada Tengku Kembang.
Ia dibangunkan semula di tapak Muzium Negeri dipinggir Sungai Terengganu. Menurut catatan Tan Sri Mubin Sheppard, istana ini mula dibina pada tahun 1850 M, tetapi kalau diteliti kepada tarikh yang terdapat pada salah satu ukiran di istana ia bertarikh pada tahun 1904 M.
Keluasannya 27.43 meter x 21.34 meter terdiri daripada kayu cengal yang keras dan dinding dihiasi oleh ukiran yang halus buatannya.
West Lutong

West Lutong adalah antara sebuah sebuah medan minyak yang tertua di Malaysia. Ia terletak kira-kira 12 kilometer di luar pantai Miri, Sarawak. West Lutong merupakan salah satu daripada sembilan buah medan petroleum yang membentuk kawasan petroleum Delta Baram yang dioperasikan oleh Petronas Carigali Sdn Bhd, sebuah anak syarikat milik penuh PETRONAS. Medan ini telah ditemui pada tahun 1966. Pengeluaran petroleum daripada medan ini mula dikeluarkan sejak tahun 1968. Pada waktu kemuncak pengeluarannya pada tahun 1972, medan ini mengeluarkan petroleum pada kadar kira-kira 56,000 tong sehari. Kadar pengeluaran dari medan ini pada masa sekarang adalah sekitar 8,000 tong sehari.
Zon DNS

Zon DNS ialah sebahagian daripada ruang nama domain yang mengunakan Sistem Nama Domain (DNS) di mana tanggungjawab pentadbir telah diperwakilkan. Sesebuah zon diuruskan oleh pelayan nama utama.
Sebagai contoh, katakan syarikat rekaan contoh memiliki domain contoh.com dan ada dua subdomain: beli.contoh.com dan produk.contoh.com. Bagi setiap domain ini, terdapat fail zon yang berasingan. Rekod sumber pelayan nama (penuding) bagi fail zon contoh.com.db adalah seperti berikut:

 beli.contoh.com       IN   NS      pelayanama-1.contoh.com.
 produk.contoh.com     IN   NS      pelayanama-2.contoh.com. 
Daripada fail domain zon tadi, boleh disimpulkan bahawa terdapat dua subdomain dan pelayan nama berwibawa untuk beli.contoh.com pelayanama-1 dan untuk produk.contoh.com pelayanama-2. Domain beli.contoh.com dan produk.contoh.com sudah tentu boleh mengandungi subdomain lain yang diwakili oleh fail zon sendiri.
Stadium Si Jalak Harupat

Kadar Kelayakan

Dalam rangka usahanya menjadi pendamping Stadium Gelora Bung Karno untuk tuan rumah kepada kejohanan Piala Asia AFC 2007, Setiausaha Agung PSSI saat itu, Nugraha Besoes, melakukan peninjauan ke Stadium Si Jalak Harupat pada hari Ahad, 6 Februari 2005. Namun dinyatakan secara tegas bahawa masih banyak yang perlu diselesaikan jika stadium ini ingin menjadi tuan rumah perlawanan antarabangsa. Secara fizikal stadium ini memang cukup kukuh dan strukturnya cukup bagus. Hanya saja, Jalak Harupat baru boleh memenuhi kelayakan tempatan dan nasional. Sistem perparitan padang sudah bagus, demikian juga dengan rumput di lapangan. Hanya saja tempat duduk penonton masih menggunakan format tradisional, padahal untuk stadium moden seorang penonton disediakan satu tempat duduk. Kaunter untuk menjual tiket masih menyatu dengan stadium dan bukan di luar kompleks stadium seperti sepatutnya stadium yang baik. Selain itu, bilik persalinan pemain belum dilengkapi meja urut dan loker. Demikian juga tempat pemain simpanan dinilai masih kurang sesuai. Kekurangan lain adalah lokasi stadium yang cukup jauh dari hotel. Dua lapangan penyokong dinilai masih kurang memenuhi syarat kerana bentuknya tidak tertutup. Dalam veritifikasi AFC pada bulan Oktober 2011 Stadium Si Jalak Harupat tidak mendapat kriteria A AFC kerana masih banyak mempunyai kekurangan, tetapi dinyatakan layak untuk dapat menganjurkan pertandingan Liga Indonesia. Bila stadium ini suatu hari dipakai untuk tuan rumah kepada kejohanan Liga Juara-Juara Asia, stadium ini harus di-naik taraf. Pada tahun 2010, stadium ini diubahsuai untuk meningkatkan kemudahan yang ada sehingga layak untuk dijadikan stadium antarabangsa. Tempat penonton, ruang ganti pemain, kaunter tiket, dan bahagian-bahagian di sekitar stadium kini dinilai sudah memenuhi standard yang ditetapkan Gabungan Bola Sepak Asia (AFC).

Penggunaan

Stadium Si Jalak Harupat digunakan sebagai markas Persib Bandung dan Persikab. Pelita Jaya juga pernah menggunakan stadium ini setelah berpindah dari Stadium Purnawarman di Purwakarta. Namun, saat ini Pelita Jaya menggunakan Stadium Singaperbangsa di Karawang sebagai markasnya. Persib Bandung juga memakai stadium ini pada Liga Super Indonesia 2009-10, namun untuk beberapa perlawanan terakhir kembali menggunakan Stadium Siliwangi, kerana stadium ini diubahsuai untuk acara Minggu Sukan Daerah (PORDA) Jawa Barat. Stadium ini pernah menjadi tempat penyelenggaraan Piala Suzuki AFF 2008, pada perlawanan peringkat kumpulan hari terakhir, yang harus digelar bersamaan, yang ketika itu diadakan pula di Stadium Utama Gelora Bung Karno di Jakarta.
Filem Gila-Gila

Pengarah

Filem Gila-Gila diarah oleh pengarah Omar Rojik pada 1979.

Ringkasan

Kisah komedi ini mengenai Jaafar yang bekerja sebagai pembantu di rumah orang kaya Sabah iaitu Dato’ Jaafar Pangku K.K ingin mengubah nasib merantau ke Kuala Lumpur atas nasihat rakannya Hamid dia mengambil cuti 2 bulan. Sebelum pergi dia telah meminta pinjaman baju dan wang sebanyak RM3000 dari Dato’ dengan alasan mahu melawat neneknya yg sakit di kampung, dan dia juga ada mengambil sedikit bisnes kad Dato’. Setibanya di Kuala Lumpur, dia telah bertemu dengan Yahya iaitu rakan Hamid dan dibawa berkenalan dengan Kathy iaitu cucu majikannya yang tamak. Setelah dia jatuh hati pada Kathy, Jaafar terus meminang Kathy untuk dijadikan isteri.
Setelah kehabisan wang, dia mengambil keputusan untuk kembali semula ke Sabah dan setelah beberapa lama, Kathy bersama-sama dengan datuknya datang ke Sabah untuk bertemu dengan Jaafar dan menetap di situ, ketika itu barulah mereka mengetahui perkara sebenar.
Nanako Matsushima

Nanako Matsushima merupakan seorang pelakon di Jepun.Nanako lahir pada 17 Oktober 1973 di Yokohama, Jepun.
Dia dikenali di luar Jepun sebagai pelakon dalam filem Ring.
Lubuk Suli

Poskod

Poskod yang digunakan di Lubuk Suli adalah 37161. Terdapat 14 buah desa di dalam daerah kecamatan Depati Tujuh.
Kampung Wakaf Tukup

Poskod

Poskod yang digunakan di Kampung Wakaf Tukup, Pasir Puteh, Kelantan adalah 16800.
Ariete

Pembangunan

Pada tahun 1984 syarikat OTOBREDA dan IVECO telah membentuk consortium bagi membangunkan kumpulan kenderaan baru bagi Tentera Itali, pemusnah kereta kebal Centauro (8x8) (qv), kereta kebal utama Ariete dan kenderaan tempur infantry Dardo (qv). OTOBREDA membangunkan kerangka kereta kebal utama dengan IVECO membekalkan pek kuasa dan komponen automotif yang lain. Tentera Itali menempah 200 kereta kebal utama Ariete yang sedang dibina di kemudahan OTOBREDA di La Spezia dengan IVECO membekalkan komponen automotif.
Tatarajah kereta kebal Ariete adalah biasa dengan pemandu di hadapan sebelah kanan, turet berkuasa di tengah dengan komander dan jurumeriam di sebelah kanan dan pemuat di sebelah kiri, dan pek kuasa di belakang.
Sistem kawalan tembakan berkomputer Galileo, yang berkongsikan banyak komponen dengan sistem kawalan tembakan yang telah dipasang pada pemusnah kereta kebal (telah dalam pengeluaran dan perkhidmatan dengan Tentera Itali) termasuk sistem pandang siang/malam dan penetap julat laser.
Komander kereta kebal memiliki pemandang tenggek atas distabil. Meriam laras licin 120mm menggunakan peluru yang sama dengan Leopard 2 dan kereta kebal utama M1A1 / M1A2 dengan sistem dongakan dari -9° hingga +20° dan turet berputar 360° penuh. Persenjataan utama distabilkan sepenuhnya dengan penyingkir wasap, sistem rujukan laras dan sarung haba. Kereta kebal utama Ariete Mk 2 kini sedang dalam pembangunan.

Varasi

Buata masa ini tiada yang diketahui.

Status

Dalam perkhidmatan dengan Tentera Itali.

Pengilang

OTOBREDA, La Spezia, Itali.
Sistem Cegahan Aktif

Sistem Cegahan Aktif (Active Denial System - ADS) merupakan sejenis senjata pemancar gelombang-milimeter kuat yang dikhaskan bagi mengawal rusuhan. ADS dibina oleh tentera Amerika Syarikat dan senjata ini diuji selamat dan tidak membawa maut. Senjata ini juga dikenali sebagai sinar kesakitan. Pengendalian sepenuhnya sistem ini telah ditunjukkan pada 24 Januari 2007 di Tapak Tentera Udara Moody, Georgia dan dikenal pasti akan memulakan operasinya semasa Perang Iraq.
Ijarah

Konsep ini melibatkan dua kontrak yang berasingan. Kontrak pertama ialah kontrak Ijarah (pemajakan/menyewa) akan ditandatangani terlebih dahulu sebelum kontrak kedua iaitu kontrak Bai' (belian) dimeterai.
Sebagai contoh, di bawah kemudahan pembiayaan kereta, pelanggan akan memasuki kontrak pertama dan memajak kereta tersebut daripada pemilik (bank) pada kadar sewa yang telah dipersetujui untuk suatu tempoh tertentu. Pada akhir tempoh pemajakan, kontrak kedua akan dikuatkuasakan bagi membolehkan pelanggan membeli kenderaan tersebut pada harga yang telah dipersetujui.
Mukim Merbok

Pentadbiran

Mukim Merbok merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Kuala Muda.
Monts, Indre-et-Loire

Monts ialah komun di jabatan Indre-et-Loire di Perancis.
Gurrë

Gurrë merupakan sebuah munisipiliti di Daerah Mat, Dibër County, utara Albania.
Ambert

Ambert merupakan sebuah komun di jabatan Puy-de-Dôme di tengah Perancis.
Pertabalan Sultan Perak 2015

Pertabalan Sultan Perak 2015 atau Pertabalan Sultan Perak ke-35 akan berlangsung pada 3 Mei hingga 17 Mei 2015 selama 15 hari. Istiadat Pertabalan Sultan Nazrin Muizzuddin Shah sebagai Sultan Perak ke-35 diadakan di beberapa tempat sekitar Sungai Perak yang bermula di Bandar Diraja Kuala Kangsar hingga ke Beting Beras Basah, Bagan Datoh, Perak Darul Ridzuan.
Berikutan Istiadat Pertabalan Paduka Seri Sultan ke-35, Kerajaan Negeri mengumumkan 6 Mei 2015 sebagai cuti umum bagi negeri dan jajahan segala takluk Perak Darul Ridzuan.

Era Sultan Ke-34

Pertabalan pernah diadakan 30 tahun lalu iaitu ketika pertabalan Sultan Azlan Muhibbuddin Shah pada 4 Disember 1985.
Sultan Azlan Muhibbuddin Shah mangkat di Institut Jantung Negara (IJN), Kuala Lumpur pada 28 Mei 2014 dan dimakamkan di Makam Diraja Bukit Chandan, Kuala Kangsar.

Pra-Pertabalan

Taklimat disampaikan oleh Ahli Dewan Negara Perak, Datuk Seri Mohd Anuar Zaini dan Pengarah Penerangan negeri, Muhamad Aszahari Abdul Rahman serta wakil Polis Diraja Malaysia (PDRM). Mohd Anuar adalah Pengerusi Jawatankuasa Seranta, Penerbitan, Cenderamata, Belia dan Pelajar .

Titah Diraja

Istiadat Pertabalan bukan untuk berpesta, bersuka ria atau bermegah-megah dan mewah sebaliknya mahu meneruskan kesinambungan adat dan budaya. Sultan mahu mendekati rakyat termasuk golongan muda menerusi program seperti pertandingan esei, pidato serta larian sempena pertabalan. Seramai 471 pengamal media dari 45 agensi telah membuat permohonan bagi membuat liputan istiadat pertabalan.

Menarik perhatian media

Pengerusi Jawatankuasa Pelancongan dan Kebudayaan negeri Perak, Datuk Nolee Ashilin Mohd Radzi memaklumkan bahawa National Geographic Channels akan dokumentarikan detik bersejarah itu.
Sukan Asia Tenggara 1999

Mascot

Awang Budiman merupakan maskot rasmi Sukan SEA 1999.
Oberes Feldatal

Oberes Feldatal merupakan sebuah kawasan perbandaran terletak di daerah Wartburgkreis, Thüringen, Jerman.